تورکیه‌نین ان اؤنملی توریزم مرکزلریندن اولان آنتالیا، ۱۰ آیدا کوروناویروسون سالقینینا باخمایاراق، بو ایل ۸،۶ میلیون‌دان چوخ توریست چکدی.
سالقین دؤورونده مدنیت و توریزم باخانلیغینین اؤنچولوگونده هتل و توریزم ایشلتمه‌لرین‌ده گوونلی توریزم سرتیفیکیت پروگرامینین تطبیق اولوندوغو آنتالیا «ساغلیقلی و گوونلی» توریزمین آدرسینه چئوریلدی.
گئچه‌ن ایل کووید-۱۹ سببیله ۳،۵ میلیون توریست آغیرلایان آنتالیا، بو ایل واکسیناسیون نیسبتینین آرتماسی و سیاحت محدودیتلرینین آرادان قالدیریلماسی ایله داها چوخ تعطیلچینی قوناق ائتدی.
تخمیناً ۳،۵ آی عرضین‌ده هفته سونلاری اورتالاما ۱۰۰ مین خاریجی توریستین گلدیگی شهری ۱۰ آیلیق معلوماتا گؤره ۸ میلیون ۶۱۶ مین توریست گزدی.
شهره گلن توریستلرین میللیتینه گؤره بیرینجی یئری روسیا توتدو. روسیادان ۱۰ آیدا اؤنجه‌کی ایله نیسبتاً یوزده ۱۴۵ آرتیشلا ۳ میلیون ۴۴۸ مین ۷۰۶ توریست گلدی.
اوکراینا ایسه گؤندردیگی ۱ میلیون ۲۵۸ مین ۱۳۸ توریست ایله ایکینجی یئری توتدو.
اؤتن ایلین ۱۰ آیین‌دا ۳۳۵ مین ۴۸۴ آلمان توریستی قبول ائد‌ن آنتالیا، بو ایلین عینی دؤورون‌ده یوزده ۲۴۷ آرتیشلا ۱ میلیون ۱۶۴ مین ۳۳۸ آلمان توریستی آغیرلادی.
